Profil ta' MRO. Minn Emanuel Magsi SURMAST Louis Bongailas twieled fi Frar ta' l-1911 ġewwa Ħaż- bbar. Kienu aħwa tlett subien u tifla. Wieħed minn ħutu s-subien, anwel kien tilef ħajtu fl-aħħar gwerra. Is-Surmast Bongailas beda l- rriera tiegħu mal-Banda San Mikiel ta' Ħaż-Żabbar. Ħuh Ġużeppi kien idoqq il-baxx ma' l-istess banda. L-ewwel strument li beda jdoqq Bongailas kien il-klarinett iżda mbagħad bidel dan l-istrument u beda jdoqq is- Saxaphone Tenur. L-ewwel tagħlim bdieh taħt il-ħarsien ta' Mro. Ta' 22 sena kien diġa' kiteb l-ewwel marċ. L-istudji tiegħu fl-armonija kien bdiehom għand is-Surmast Abdilla. Flimkien ma' Bongailas kien hemm Jimmv Warrlv li kien qed jieħu t-tagħlim tiegħu mingħand is-Surmast Abdilla wkoll. Is-Surmast Bongailas u s-Surmast Warrlv kienu saru ħbieb kbar, tant li meta Bongailas spiċċa ltim u ma setax ikompli bl-istudji tiegħu fl-armonija minħabba nuqqas ta' finanzi, Warrlv kien jgħaddi l-lezzjonijiet li kien jieħu hu lil Bongailas biex b'hekk seta' jkompli fl-armonija. Fl-1962, il-Banda San Mikiel ta' Ħaż-Żabbar kellha lil Adeodato Gatt ta' Ħaż- Żebbuġ bħala s-surmast tagħha. Ġara li minħabba raġuni ta' saħħa, s-Surmast Gatt ma setax ikompli f'dik il-kariga. Ghalhekk l-għażla tal-kumitat tal-Banda San Mikiel waqgħet fuq il-persuna li rawmet hija stess, jigifieri s-sassofonista Luigi Bongailas. Bongailas dam f'din il-kariga mill-1962 sa l-1978, meta kellu jħalli din il- kariga minħabba raġuni ta' saħħa għalkemm kien ikun dejjem preżenti fil- każin. Kemm dam surmast direttur tal-Banda San Mikiel ta' Ħaż-Żabbar, li tista' tgħid li kienet l-unika banda li kellu talit idejh, ikkompona għadd kbir ta' marċi brijużi u popolari li bosta għadhom jindaqqu sal-ġurnata tal-lum flimkien ma' marċi funebri. L-Innu Marċ San Mikiel huwa wkoll kompożizzjoni tas-Surmast Bongailas. L-innu għadu jferraħ liż-Żabbarin sal- ġurnata tal-lum. L-hena ta' Bongailas kienet il-kumpanija tal-ħbieb. Trid tara lil Luigi meta ġieli l-għada tal-festa tal-Madonna tal-Grazzja flimkien ma' ħbiebu kien jorganizza banda żgħira u jitilgħu mix-Xgħajra sal-Każin tal-Banda San Mikiel. Meta kien għadu bandist min jaf kemm -il darba kien jorganizza Jazz Group ħalli jgawdu x-xalata. La semmejna l-Jazz tajjeb li wieħed ikun jaf, li Louis Bongailas kellu Jazz Group imfittex ħafna, tant li kien idoqq f'ħafna dances speċjalment f'dawk tal-Karnival kif ukoll kien idoqq f'ħafna ħwienet ġewwa l-Belt speċjalment fil-Vernon Club. Wieħed mill-ħbieb kbar li kellu kien il-Maġġur Anthonv Aquilina, kompożitur ieħor imsemmi għall-marċi li kkompona. Wieħed mill-isbaħ miarċi li kiteb Bongailas proprju jismu 'Lill-ħabib tiegħi, il-Maġġur Anthonv Aquilina'. Mur għid lil Bongailas li hu u l-Maġġur kellhom jiġu msejħin mill-Mulej fl-istess sena. Meta spiċċa minn Surmast Direttur tal-Banda San Mikiel minħabba raġuni ta' saħħa, kif għedna aktar qabel, is-Soċjeta' onorat lis-Surmast Bongailas billi ħatritu Surmast Onorarju. B'hekk il-Banda San Mikiel onorat persuna li minn tfulitu sa mewtu għex ħajja fi ħdan din il-banda Żabbarija. Il-Mulej għoġbu jsejjaħ lil Louis Bongailas nhar il-21 ta' Jannar, 1985. Dakinhar Ħaż-Żabbar bl-Għaqdiet kollha tiegħu flimkien mal-Banda San Mikiel ħareġ bi ħġaru biex jagħti l-aħħar tislima lil wieħed minn uliedu. Is-Surmast Louis Bongailas m'għadux magħna iżda l-marċi brijużi li kkompona u li bihom ferraħ tant Maltin kif ukoll Żabbarin huma monument li jibqa' għal dejjem f'dawn il-gżejjer tagħna. Ix-Xorb żejjed… jist e Mt Għ